CELEX: 32020R0974
Language: hu
Date: 2020-07-06 00:00:00
Title: A Bizottság (EU) 2020/974 végrehajtási rendelete (2020. július 6.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről – „Pecorino del Monte Poro” (OEM)

7.7.2020   
               
               
                  HU
               
               
                  Az Európai Unió Hivatalos Lapja
               
               
                  L 215/11
               
            
         A BIZOTTSÁG (EU) 2020/974 VÉGREHAJTÁSI RENDELETE
         (2020. július 6.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről – „Pecorino del Monte Poro” (OEM)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 15. cikke (1) bekezdésére és 52. cikke (2) bekezdésére,
         mivel:
         
                     (1)
                  
                  
                     Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Olaszország kérelmét (2) a „Pecorino del Monte Poro” elnevezés bejegyzésére.
                  
               
                     (2)
                  
                  
                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Pecorino del Monte Poro” elnevezést be kell jegyezni,
                  
               
                     (3)
                  
                  
                     Az olasz hatóságok 2020. január20-an beérkezett levelükben értesítették a Bizottságot arról, hogy a területükön letelepedett Cooperativa Fattoria della Piana Società Agricola vállalkozás jogszerűen forgalmazta a „Pecorino Monteporo” kereskedelmi megnevezéssel rendelkező terméket, mivel ezt az elnevezést több mint öt év óta folyamatosan használja, és erre a nemzeti kifogásolási eljárás során hivatkozott.
                  
               
                     (4)
                  
                  
                     mivel a Cooperativa Fattoria della Piana Società Agricola vállalkozás megfelel az 1151/2012/EU rendelet 15 cikkének (1) bekezdésében foglalt követelményeknek, ezért annak érdekében, hogy a megnevezés bejegyzését követően a kereskedelmi megnevezést egy átmeneti időszak során továbbra is jogszerűen használhassa, egy 3 éves átmeneti időszakra indokolt engedélyezni számára a „Pecorino Monteporo” elnevezés használatát.
                  
               
                     (5)
                  
                  
                     Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A „Pecorino del Monte Poro” (OEM) elnevezés bejegyezésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.3. osztályba (Sajtok) tartozó terméket jelöl.
         
         
            2. cikk
            A Cooperativa Fattoria della Piana Società Agricola vállalkozás az e rendelet hatálybalépésétől számított hároméves átmeneti időszakban továbbra is használhatja a „Pecorino Monteporo” elnevezést.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 343., 2012.12.14., 1. o.
         
         
            (2)  HL C 333., 2019.10.4., 19. o.
         
         
            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).